钦定古今图书集成/明伦汇编/氏族典/第553卷 > 《廖用贤尚友录》 > 公孙免馀
## 钦定古今图书集成/明伦汇编/氏族典/第553卷 > 《廖用贤尚友录》 > 公孙免馀

按《万姓统谱》：免馀，卫大夫。献公时，甯喜专政，公患之。
公孙免馀请杀之。乃与公孙无地、公孙臣谋，使攻甯
氏，弗克，皆死。公曰：“臣也无罪，父子死余矣。”免馀复攻
甯氏，杀甯喜及右宰谷，尸诸朝。公与免馀邑六十。辞
曰：“唯卿备百邑，臣六十矣，下有上禄，乱也。臣弗敢闻。
且甯子唯多邑，故死，臣惧死之速及也。”公固与之，受
其半，以为少师。